

**ΕΛΛΗΝΙΚΗ ΔΗΜΟΚΡΑΤΙΑ Μοσχάτο 18/1/2022**

**ΔΗΜΟΣ ΜΟΣΧΑΤΟΥ-ΤΑΥΡΟ**

Κοραή 36 & Αγ. Γερασίμου **Προς: τους κ.κ. Δημοτικούς Συμβούλους**

Τ.Κ. 183.45 **Μέλη Οικονομικής Επιτροπής**

Τηλ. Κέντρο : 213-2019600 **Δήμου Μοσχάτου-Ταύρου**

Fax: 210-9416154

Πληροφορίες : κ. Καραγιάννη

**ΘΕΜΑ :Εκλογή αντιπροέδρου της οικονομικής επιτροπής.**

Σύμφωνα με το άρθρο 74 του Ν. 3852/2010, όπως αυτό αντικαταστάθηκε από τις διατάξεις της παρ. 11 του άρθρου 76 του Ν. 4555/2018 και τα όσα αναγράφονται στο κεφ. Στ. της 932 με αριθμ. πρωτ. 96599/29-12-2021 εγκυκλίου του Υπουργείου Εσωτερικών:

*" Πρόεδρος της Οικονομικής Επιτροπής είναι ο Δήμαρχος ή ο Αντιδήμαρχος που έχει οριστεί από τον Δήμαρχο.*

*Τα οριζόμενα και εκλεγμένα μέλη των ως άνω επιτροπών στην πρώτη συνεδρίαση, και μετά το πέρας της εκλογικής διαδικασίας, εκλέγουν με φανερήψηφοφορία, τον Αντιπρόεδρο. Δικαίωμα ψήφου, στην περίπτωση αυτή, έχει και ο πρόεδρος της επιτροπής36.*

*Αντιπρόεδρος εκλέγεται όποιος συγκεντρώσει την απόλυτη πλειοψηφία όλων των μελών της αντίστοιχης επιτροπής. Σε περίπτωση που δεν επιτευχθεί απόλυτη πλειοψηφία, τότε η ψηφοφορία επαναλαμβάνεται. Εάν, και πάλι, δεν επιτευχθεί η απόλυτη πλειοψηφία, τότε διεξάγεται τρίτη ψηφοφορία και εκλέγεται, όποιος λάβει τη σχετική πλειοψηφία. Σε περίπτωση ισοψηφίας, διενεργείται κλήρωση από τον πρόεδρο της κατά περίπτωση οικείας επιτροπής.*

*Σημειώνεται ότι ο Αντιπρόεδρος προεδρεύει της επιτροπής, όταν απουσιάζει ή κωλύεται ο πρόεδρος της επιτροπής. Σε περίπτωση απουσίας ή κωλύματος του Αντιπροέδρου, προεδρεύει το μέλος της επιτροπής το οποίο κατά τη διαδικασία εκλογής τακτικών και αναπληρωματικών μελών των επιτροπών έχει εκλεγεί με τις περισσότερες κατά σειρά ψήφους."*

Παρακαλούμε όπως προχωρήσετε στην εκλογή του Αντιπροέδρου.

Η Προϊσταμένη

Τμ. Διοίκησης &

Τμ. Υποστήριξης Συλλογικών Οργάνων

ΕΥΦΡΟΣΥΝΗ ΚΑΡΑΓΙΑΝΝΗ